**PROIECT DE HOTĂRÂRE**

**privind aprobarea Planului de analiză şi acoperire a riscurilor Comuna Băla**

Consiliul Local Băla, întrunit în şedinţă ordinară la data de \_\_ februarie 2024.

Văzând [referatul](http://cjmures.ro/Hotariri/Hot2011/hot062_2011.htm#exp#exp) de aprobare nr.\_\_ din \_\_ februarie 2024 a domnului primar precum şi avizul comisiei de specialitate,

Având în vedere Ordinul Ministrului Administraţiei şi Internelor nr. 132/2007 pentru aprobarea Metodologiei de elaborare a Planului de analiză şi acoperire a riscurilor şi a Structurii-cadru a Planului de analiză şi acoperire a riscurilor precum şi prevederile art. 13 lit. a) din Legea nr. 307/2006 privind apărarea împotriva incendiilor, republicată, ale art.25 din Legea nr.481/2004 republicată, privind protecţia civilă, ale Ordonanţei de Urgenţă nr. 21 din 15 aprilie 2004 privind Sistemul Naţional de Management al Situaţiilor de Urgenţă, ale Ordinului Ministrului Administraţiei şi Internelor nr. 1259/2006 pentru aprobarea Normelor privind organizarea şi asigurarea activităţii de înştiinţare, avertizare, prealarmare şi alarmare în situaţii de protecţie civilă, ale Hotărârii de Guvern nr. 372 din 18/03/2004 pentru aprobarea Programului Naţional de Management al Riscului Seismic, ale Legii nr. 59/2016 privind controlul asupra pericolelor de accident major în care sunt implicate substanţe periculoase, ale Ordinului Ministrului Administraţiei şi Internelor nr. 735/2005 privind evidenţa, gestionarea, depozitarea şi distribuirea ajutoarelor interne şi internaţionale destinate populaţiei în situaţii de urgenţă, ale Ordinului Ministrului Administraţiei şi Internelor nr. 1494/2006 pentru aprobarea normelor tehnice privind organizarea şi funcţionarea taberelor pentru sinistraţi în situaţii de urgenţă şi Planul judeţean de apărare împotriva inundaţiilor, gheţurilor, secetei hidrologice, accidentelor la construcţii hidrotehnice şi poluărilor accidentale pe cursuri de apă al judeţului Mureş,

În temeiul dispozițiilor art.129 alin.(1), alin.(2) lit.”d” coroborat cu cele ale alin.(7) lit.”a”, precum și cele ale art.196 alin.(1) lit.”a” din O.U.G. nr.57/2019 privind Codul administrativ, cu modificările şi completările ulterioare;

**hotărăşte:**

**Art.1.** Se aprobă Planul de analiză şi acoperire a riscurilor al comunei Băla, conform [anexei](http://cjmures.ro/Hotariri/Hot2011/anexa_hot062_2011.pdf) care face parte integrantă din prezenta hotărâre.

**Art.2.** Prezenta hotărâre va fi comunicată Instituţiei Prefectului Mureş, Inspectoratului pentru Situaţii de Urgenţă***Horea*** Mureş, domnului primar şi publicată, pe site-ul www.primariabala.ro .

**Iniţiator Vizat de Legalitate**

**PRIMAR Secretar general al comunei**

**Ioan HUZA Florin-Grigore Cioloca**

**ROMÂNIA**

**JUDEȚUL MUREȘ**

**COMUNA BĂLA**

**-PRIMAR-**

**Nr.389 din 01 februarie 2024**

**Referat de aprobare**

**privind aprobarea Planului de analiză şi acoperire a riscurilor Comuna Băla**

În conformitate cu prevederile art. 155, alin.(1), lit. d) coroborat cu prevederile alin. (5) lit. b) din O.U.G. nr.57/2019 privind Codul administrativ, cu modificările şi completările ulterioare, primarul ia măsuri pentru prevenirea şi, după caz, gestionarea situaţiilor de urgenţă.

Pentru realizarea activităţilor specifice în scopul identificării şi evaluării tipurilor de risc specific zonei de competenţă, în domeniul prevenirii şi intervenţiei în urma dezastrelor naturale şi tehnologice, autorităţile administraţiei publice locale, au nevoie de elaborarea unui “Plan de analiză şi acoperire a riscurilor”.

Astfel, aparatul de specialitate a elaborat un proiect privind „Planul de analiză şi acoperire a riscurilor” care în conformitate cu prevederile art.129, alin.(7), lit.”h”, se supune dezbateii şi aprobării consiliului local de către primarul comunei.

Având în vedere cele prezentate mai sus precum şi proiectul „Planului de analiză şi acoperire a riscurilor”, supunem atenţiei Consiliului Local Băla proiectul de hotărâre alăturat.

**Primar,**

**Ioan Huza**